Diari Oficial de la Generalitat Valenciana


Sumari del DOGV 8192, del 18-12-2017 (2017/11840)

RESOLUCIÓ de 15 de desembre de 2017, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2018 previstes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen ajudes compensatòries pels costos de prevenció i eradicació de salmonel·losi en avicultura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8192

Data del DOGV
:   18-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11745


Data del document
:   15-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 15 de desembre de 2017, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2018 previstes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen ajudes compensatòries pels costos de prevenció i eradicació de salmonel·losi en avicultura. [2017/11367]  
  
L'Ordre1/2015, de 5 d'agost, per la qual s'estableixen ajudes compensatòries pels costos de prevenció i eradicació de salmonel·losi en avicultura, estableix en l'articulat que les sol·licituds es formalitzaran en una instància, degudament emplenada, dirigida a la Conselleria d'Agricultura, Medi Ambient, Canvi Climàtic i Desenvolupament Rural, en el termini de presentació que es determine en la convocatòria corresponent, mitjançant una resolució del director general competent en matèria de ramaderia.  
Aquestes ajudes, amb número de registre SA. 42570(2015/XA), s'ajusten al que disposa l'article 26 del Reglament (UE) núm. 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DO L 193, 01.07.2014).  
Per tot això i per a convocar les ajudes per a l'exercici 2018 i establir el procés de sol·licitud i tramitació de les ajudes esmentades es publica la present resolució i queda condicionada la seua concessió a l'assignació del crèdit adequat i suficient procedent dels pressupostos de la Generalitat per a l'anualitat 2018, resolc:  
  
  
Apartat primer. Objecte  
Convocar per a l'exercici 2018 les ajudes compensatòries pels costos de prevenció i eradicació de salmonel·losi en avicultura, les bases reguladores de les quals estan contingudes en l'Ordre 1/2015, de 5 d'agost de 2015, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7611, 09.09.2015).  
  
Apartat segon. Línia pressupostària  
Aquest règim d'ajudes es concediran a càrrec de la dotació pressupostària següent: línia S3081000, capítol IV del programa 714.80, Desenvolupament i millora de la ramaderia, de manera independent repartits de la manera següent, que es correspon amb el 70 % de l'import de la línia pressupostària de l'any 2017:  
- Grup A, «Autocontrols i mesures biosanitàries», que inclourà les despeses descrites en l'apartat cinqué de l'annex de l'esmentada Ordre 1/2015: 175.000,00 ?.  
- Grup B «Compra i administració de vacunes de salmonel·la», que inclourà les despeses descrites en l'apartat sisé de l'annex de l'Ordre 1/2015: 175.000,00 ?.  
Aquesta convocatòria és susceptible d'ampliació al 100 % de l'import de la línia pressupostària de 2018.  
Segons el que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre les despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat.  
  
Apartat tercer. Termini de presentació de sol·licituds  
El termini de presentació de sol·licituds per a l'exercici 2018 serà de 10 dies hàbils, comptadors a partir de l'endemà de publicar-se la present resolució en el Diari Oficial de la Generalitat Valenciana, a través del model normalitzat que es publicarà en la guia PROP de la Generalitat:  
http://www.gva.es/es/web/portal/inicio/procedimientos'id\_proc=3268  
  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat, en l'URL assenyalada en l'apartat anterior.  
Si alguna de les associacions presenta la sol·licitud presencialment, se la requerirà perquè l'esmene a través de la seua presentació electrònica. A aquests efectes, es considerarà com a data de presentació de la sol·licitud aquella en què siga realitzada l'esmena.  
En cas que l'associació actue per mitjà de representant, s'haurà de procedir a la inscripció corresponent d'aquest en el Registre de Representants,   
http://www.accv.es/ciudadanos/registro-de-representantes/.  
  
Apartat quart. Justificació  
El desenvolupament del pla de serveis i actuacions previstes serà justificat davant de l'Administració fins al dia 15 d'octubre de 2018, tal com estableix l'apartat deu de l'annex de l'Ordre 1/2015, de 5 d'agost.  
  
  
Aquesta resolució posa fi a la via administrativa i en contra podrà interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de publicar-se, o impugnar-se directament davant de l'ordre jurisdiccional per mitjà de la interposició de recurs contenciós administratiu, en el termini de dos mesos a partir de l'endemà de publicar-se, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i el 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14.07.1998).  
  
València, 15 de desembre de 2017.- El director general d'Agricultura, Ramaderia i Pesca, p. d. (Ordre 1/2015, 05.08.2015, de la consellera d'Agricultura, Medi Ambient, Canvi Climàtic i Desenvolupament Rural; DOCV 7611, 09.09.2015): Rogelio Llanes Ribas.